அதே சமயம் இத்தகைய படைப்புக்கு அவசியமான விரிவான விமரிசன உரையாடல் நடைபெறவில்லை என்றும் எனக்குப் படுகிறது. நமது காவிய, சிற்ப மரபுடன் இப்படைப்புக்கு உள்ள உறவும் இந்திய சிந்தனை மரபும் தமிழக வரலாறும் இதில் மறுஆக்கம் செய்யப்பட்டுள்ள முறையும் விமரிசனப் பரிமாற்றம் மூலம் தெளிவடையக் கூடியவை. அத்தகைய வாய்ப்பு இல்லாமையினால் கூரிய வாசகர்கள் பலர்கூட பல தளங்களைத் தவறவிட்டுள்ளமை என் கவனத்திற்கு வந்துள்ளது.